OpenLLM-France/wikimedia huggingface dataset:
# Ertzilla Klinika

Ertzilla Klinika Bilboko klinika pribatua da, Ertzilla kalean dagoena. Mutualiak kudeatzen du. Traumatologia arloan lan egiten du.

## Erreferentziak

* ↑ mutualia.eus

## Kanpo estekak

* Datuak: Q87762654
# Ertzaintzaren Sindikatu Korporatiboa

Ertzaintzaren Sindikatu Korporatiboa (EKOS) ertzaintzaren sindikatuetako bat da.
Ertzaintzaren Lanbide Sindikatuaren (SIPE) sindikatutik banatzerakoan sortu zen (eszisioa).

## Historia

2022 urtean Ertzaintzaren Lanbide Sindikatuaren (SIPE) sindikatutik sortu zen, sindikatu horretatik banatzerakoan.
Sindikatuaren aholkularitza juridikoaren burua (zuzendari juridiko orokorra) Juan Carlos Pérez Cuesta da.

## Egoitzak

Sindikatuak bere egoitza nagusia du Bilbon.

## Erreferentziak

* 1 2 (Gaztelaniaz) «Nace Ekos, un nuevo sindicato corporativo en la Ertzaintza» El Correo 2022-11-15 (Noiz kontsultatua: 2022-11-16).
* ↑ (Gaztelaniaz) «El Tribunal Supremo anula los pluses a ertzainas por superar los 54 años y por no coger bajas» El Correo 2022-09-28 (Noiz kontsultatua: 2022-11-16).

## Ikus, gainera

* Ertzaintzaren Lanbide Sindikatua (SIPE)
* Ertzaintzaren Sindikatu Abertzale Nazionala (ESAN)
* Erne (sindikatua)

## Kanpo estekak

* Datuak: Q115241655
# Ertzetatik

Ertzetatik Huntza taldearen lehenengo diska da, 2016. urtean taldeak argitaratutakoa.

## Partaideak

* Josune Arakistain (trikitixa, ahotsa)
* Uxue Amonarriz (panderoa, ahotsa)
* Aitor Huizi (biolina)
* Aitzol Eskisabel (gitarra)
* Inhar Eskisabel (baxua)
* Peru Altube (bateria)

## Grabaketa eta abestiak

Taldea 2014 urtean sortu zen Bilboko kaleetan, baina taldekide guztiak gipuzkoarrak dira. Taldearen lehen agerpena 2016ko martxoaren 8an izan zen, Harro gaude kantua plazaratuz. Abesti honekin oholtza gainera salto egin zuten lehen emakumeak omendu zituzten. Hasiera apal honek, ateak ireki zizkien jarraian etorriko ziren kontzertu eta agerraldiei.
2016ko azaroan Aldapan gora kantuaren bideoklipa kaleratu zuten eta arrakasta itzela izan zuen. Haritz Hurreguy soinu teknikariaren eskutik Usurbilgo Higain estudioetan egin zuten lehen diskoaren grabaketa eta Ertzetatik Durangoko Azokan plazaratu zuten. Trikiti doinuak nagusitzen diren arren beste eragin batzuk ere nabari dira, hala nola, pop-rock (Kalabazak eta Hautsetatik), valsa (Zarako apretak), ska-rock (Herri unibertsitatea eta Gaztetxeak bizirik)...
Diskako abesti ezagunenak aipaturiko Aldapan gora kantuaz gain Iñundik iñoare eta Gaztetxeak bizirik izan ziren.

## Azala

Taldearen aurkezpen diskoa izanik huntz hosto berde bat agertzen da hondo urdinean.

## Kantuen zerrenda

* Iñundik iñoare
* Kalabazak
* Aldapan gora
* Ipuinetan
* Zarako apretak
* Herri Unibertsitatea
* Hautsetatik
* Gauerdiko biolinak
* Gaztetxeak bizirik
* Harro gaude
* Beste bat
* Parent(h)esiak

## Erreferentziak

* ↑ Ertzetatik. (Noiz kontsultatua: 2018-02-26).
* ↑ «Huntza» Mauka agitaletxea 2016ko azaroa.
* ↑ «Huntza – Ertzetatik | Mauka Musikagintza» www.maukamusik.com (Noiz kontsultatua: 2018-02-26).
* ↑ Insonoro.com. «Huntza - Ertzetatik» Insonoro.com (Noiz kontsultatua: 2018-02-26).

## Kanpo estekak

* Datuak: Q61069815
# Ertz (grafo teoria)

Matematikan, grafo teorian, ertza grafo baten bi erpinen arteko erlazio bati dagokiona da. Ertza, erpinekin batera, grafoa osatzen duen oinarrizko elementua da: grafoa puntu eta lerro multzo batez osatutako egitura matematikoa da, non lerro bakoitzak bi puntu lotzen dituen; puntuei erpin deitzen zaie eta lerroei ertz. Ertzek norabidea badute, grafo orientatua dugu, eta ez badute, grafo ez-orientatua.

## Definizioa

Biz $G=(V,E)$ grafoa , non $V$={${V_{1},V_{2},V_{3},\ldots ,V_{n}}$} erpinen edo nodoen multzoa den eta $E$={${(V_{a},V_{b}),(V_{c},V_{d}),\ldots ,(V_{k},V_{j})}$} erpinen bikoteen multzoa. $E$ multzoko elementu bakoitzari, hau da, $(V_{a},V_{b})$ bakoitzari, ertza deritzo, beraz, grafoaren bi erpinen (ez derrigorrez desberdinak) lotura da.

## Kanpo estekak

* Datuak: Q3297804
# Ertzainak

    Artikulu hau telesailari buruzkoa da; EAEko Polizia Autonomikoari gaitzat duena beste hau da: «Ertzaintza»
    Artikulu hau telesailari buruzkoa da; Musika taldeari gaitzat duena beste hau da: «Hertzainak»
Ertzainak Euskal Telebistak emititutako telesaila da.
Telesailak goraipamen eta kritikak jaso zituen. Goretsitako aldeetako bat izan zen elkarrizketetan kaleko euskara modu sinesgarri eta egokian agertzea; egindako kritiken artean, berriz, dago poliziaren benetako errealitatea ez islatzea.
1999an, ETB 1ean eman zuten, Tentazioak ekoiztuta. 180.000 ikus-entzule izan zituen, sharearen %20a. Nahiz eta hasieran 13 atal egitekotan zeuden, dirua zela eta zazpi baino ez ziren egin.

## Ezaugarriak

* Ekoizleak: Eneko Olasagasti eta Carlos Zabala
* Zuzendariak: Fernando Bernués, Lourdes Bañuelos, Eneko Olasagasti eta Aizpea Goenaga.
* Musikagilea: Iñaki Salvador
* Gidoigilea: Juan Agirre Sorondo eta Patxo Telleria

## Sinopsia

Oharra: Atal honek istorio osoa edo amaiera argitzen du.
Bergarako Ertzaintzaren komisaldegian kokatuta, bertako ertzainek delituak ikertzen dituzte. Hara abiatuko da Mikel Arruti ertzain zorrotza, neska-lagunetik hurbil egoteko asmoarekin, eta Samuel kalekumearekin lan egin behar du.

## Pertsonaiak

* Jose Ramon Soroiz: Samuel
* Joseba Apaolaza: Mikel Arruti
* Kike Diaz de Rada: Fede (sarjentua)
* Isidoro Fernández
* Jose Kruz Gurrutxaga
* Aitor Mazo: Garralde
* Mireia Gabilondo: Sara
* Juanlu Escudero
* Itziar Lazkano
* Martxelo Rubio
* Kandido Uranga
* Maiken Beitia

## Erreferentziak

* ↑ Asier Larrinaga: Kaleko hizkera telebistako saioetan
* ↑ Eneko Olasagastiri eginiko elkarrizketa
* ↑ «ETB interrumpe el rodaje de la serie "Ertzainak" por falta de presupuesto La productora sólo ha filmado siete de los trece capítulos contratados» El País 1999/06/20.

## Kanpo estekak

* Datuak: Q16517106
# Ertzak (musika taldea)

Ertzak Bergaran 2017an sortutako folk musika talde bat da.

## Ibilbidea

2017ko uztailean Galizia aldean kalejiran aritu ziren Aritz, Amaia eta Oihane eta han sortu zitzaien musika taldea sortzean. 2018an aurreneko lana aurkeztu dute, sei abestitako diska.

## Diskografia

* Gaur (2018, autoekoiztua)

## Erreferentziak

* ↑ «'Gaur' diskoa zuzenean aurkeztuko du Ertzak taldeak San Juan auzoko ermitan» Goiena.eus (Noiz kontsultatua: 2018-12-06).
* ↑ «Gaur» www.badok.eus (Noiz kontsultatua: 2018-12-06).

## Kanpo estekak

* Datuak: Q61365711
# Ela (argipena)

Ela edo ELA izenak hainbat adiera du:
Ela:
* Ela erregea, Israelgoa, Biblian aipatua.
* Ela (harana) edo Terebinto harana non Bibliako David eta Goliaten arteko borroka izan zen. Honi erreferentzia egiten dio film honek:
** In the Valley of Elah, 2007koa.
ELA siglak:
* ELA siglekin ezaguna da gazteleraz alboko esklerosi amiotrofikoa; gaixotasun bat.
* Puerto Ricoko Estatu Libre Elkartuaren estatusa, gazteleraz, ELA da (Estado Libre Asociado).
* Eusko Langileen Alkartasuna (ELA sindikatua), eta honek izan zuen eszisioa:
** ELA (a).
# El Último de la Fila

El Último de la Fila kataluniar musika taldea izan zen, Manolo García and Quimi Portet abeslariek eratua. Taldeak rock eta kataluniar rumba uztartzen zituen abestiak egin zituen.

## Diskografia

* "Cuando la pobreza entra por la puerta, el amor salta por la ventana" (1985)
* "Enemigos de lo ajeno" (1986)
* "Nuevas mezclas" (1987)
* "Como la cabeza al sombrero" (1988)
* "Nuevo pequeño catálogo de seres y estares" (1990)
* "Astronomía razonable" (1993)
* "La rebelión de los hombres rana" (1995)

## Kanpo estekak

* Datuak: Q3312233
# El ángel entre la niebla

El ángel entre la niebla 2012. urtean eginiko film fantastikoa da.
2012ko maiatzaren 18an estreinatu zen eta astebete eman zuen Iruñeko Carlos III zineman.

## Sinopsia

Oharra: Atal honek istorio osoa edo amaiera argitzen du.
Saioa urteak daramatza atsekabeturik nerabe izan zenean jasan zuen gertaera baten ondorioz. Oihanean dagoen leku batean dagoen botere bati esker gauzak kontatzeko gai izango da baina iragana aldatzean besteen bizitzak ere aldatuko ditu.

## Pertsonaiak

* Oihana Paniagua (Oihana)
* Ander Janín (Aitor)
* Andrea Lopetegi (Kali)
* Aintzane Alastruey (Saioa)
* Imanol Reta (Tobías)
* Andrea Encinas (Luna)
* Fernando Ustárroz (Keo)
* Maitane San Nicolás (Saioa II)
* Gorka Zubeldia (Hipólito)
* Rosa Nagore (Carmen)
* Beatriz Catalán (Karina)
* Irantzu Zugarrondo (Ada)
* Javier Chocarro (Jorge)
* Juan Ruiz-Ardila (Koldo)
* Koldo Villalba (Urtzi)

## Erreferentziak

* ↑ IMDB-ren fitxa

## Kanpo estekak

* Datuak: Q5827178
# El ángel exterminador

El ángel exterminador (euskaraz Aingeru sarraskitzailea) 1962ko Luis Buñuel espainiar zinema zuzendari eta gidoigileak idatzitako film surrealista bat da. Silvia Pinal, Enrique Rambal, Claudio Brook, José Baviera, Augusto Benedico, Luis Beristáin, Antonio Bravo eta Jacqueline Andere aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Mexiko Hirian, burges gizon eta emakume talde bat operara joan ostean Nobiledarren jauregira afaltzera gonbidatua izango da. Afaltzen dauden bitartean, zerbitzari eta sukaldariei etxea uzteko irrikia piztu eta alde egingo dute. Afaria amaitzean, gonbidatuak jakitun ez diren arrazoi batengatik jangelatik ezin daitezkela atera jabetuko dira, nahiz eta itxura batean inork edo ezerk galerazi. Egunak igaro hala, jakiak eta edariak agortuz joango dira, etxeko jabeak eta gonbidatuak gaixotzen eta zaborra pilatzen hasi eta ahal duten lekuan lo egin beharko dute. Hortik aurrera, giza legea, ohitura onak eta abergikortasuna piskanaka galtzen hasi, giro txarra nagusitu eta burgesak benetako basatiak bailiran jokatzen hasiko dira.

## Aktoreak

* Silvia Pinal: Leticia "Valkiria"
* Enrique García Álvarez: Alberto Roc
* Jacqueline Andere: Alicia de Roc
* César del Campo: Alvaro kolonela
* Nadia Haro Oliva: Ana Maynar
* Ofelia Montesco: Beatriz
* Patricia de Morelos: Blanca
* Augusto Benedico: Carlos Conde doktorea
* Luis Beristáin: Cristian Ugalde
* Enrique Rambal: Edmundo Nóbile
* Xavier Massé: Eduardo
* Xavier Loyá: Francisco Avila
* Ofelia Guilmáin: Juana Avila
* Claudio Brook: Julio, etxezaina
* José Baviera: Leandro Gomez
* Bertha Moss: Leonora
* Lucy Gallardo: Lucía Nóbile
* Tito Junco: Raúl
* Patricia Morán: Rita Ugale
* Antonio Bravo: Sergio Russell
* Rosa Elena Durgel: Silvia
* Ryan Schneider: Freckle Chico

## Kanpo estekak

* El Ángel Exterminador filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q332427
* Multimedia: El ángel exterminador (1962) / Q332427
# El último cuplé

El último cuplé 1957ko Juan de Orduña espainiar zinema zuzendariaren filma izan zen.

## Sinopsia

Oharra: Atal honek istorio osoa edo amaiera argitzen du.
María Luján (Sara Montiel) Bartzelonako kabaret batean lan egiten duen abeslaria da. Juan Contreras (Armando Calvo) bere aurkitzailea topatu eta nola bilakatu zen herrialdeko kupletistarik handiena gogoratuko du.

## Aktoreak

* Sara Montiel: Maria Luján
* Armando Calvo: Juan Contreras
* Enrique Vera: Pepe Molina
* Julia Martínez: Trini
* Matilde Muñoz Sampedro: Paca
* José Moreno: Cándido Chamorro
* Laly del Amo : Luisa
* Aurora García Alonso
* Beni Moreno: Chole
* Luis Orduña
* Erasmo Pascual: Don Praxeres
* Consuelo de Nieva: Gloria Palacios
* Miguel Fleta
* Manolita Guerrero
* Antonio Alcázar
* Rafaela Aparicio: abeslaria
* Emilio Alonso
* Salvador Garrido
* Juan Monfort
* Francisco Mario de Bustos
* José María Caffarel: Monsieur Dupois
* Luis Muñoz
* Manuel Gómez
* Florentina Garcia
* Clotilde Gijón
* Lola Gómez Moreno
* Juan Parera
* José María Cases
* Rafael Tamarit
* Toni Fernández: Mari Chamorro
* Mercedes Monterrey
* Alfredo Mayo: Vladimir Errusiakoa duke handia
* Guadalupe Muñoz Sampedro

## Ven ven

Film honetan oso ezaguna egin zen "Ven ven" kanta. Kuple hau, jatorriz, La Goya kantari bilbotarrarena zen.

## Kanpo estekak

* Filmaren IMDBko fitxa irakurgai (Ingelesez)
* Datuak: Q5827223
# Ela Gandhi

Ela Gandhi (Phoenix, Hegoafrikar Batasuna, 1940ko uztailaren 1a) Hegoafrikar Batasuneko Durban eskualdeko ashram batean sortu zen. Emakume aktibista bakezalea eta politikaria da, besteak beste, Indiako Kongresu Nazionaleko, Fronte Demokratiko Batuko (UDF) eta Afrikako Kongresu Nazionaleko kidea (1991), 1994tik 2004ra bitartean diputatu izana.

## Biografia

Mahatma Gandhiren biloba eta Manilal Gandhiren alaba da Ela Gandhi. 1940an jaio, eta Phoenix herriko ashram batean hazi zen, Durbandik gertu, Natal probintzian.
Natalgo unibertsitatean letretan lizentziatu zen lehenik, eta, gero, Hego Afrikako Unibertsitatean, Gizarte Zientzietan.

### Ibilbidea

Gizarte-langilea izan da 20 urtez, haurtzaroaren eta osasunaren arloetan.
Apartheidaren aurkakoa, hainbat eskualde-erakundetan aritu zen, besteak beste, Nataleko Emakumeen Kongresuan eta Indiako Nataleko Kongresuan (presidenteordea izan zen), baita Fronte Demokratiko Batuan (UDF) ere. 1975ean, jarduera politiko guztiak debekatu zizkioten, eta bederatzi urteko etxeko atxiloketa ezarri. Hala ere, aldi horretan, klandestinitatean lan egin zuen.
UDFren arduradun gisa, Nelson Mandela ezagutu zuen, Paarlen etxean atxilotuta zirauen bitartean. Ondoren, ANCren negoziazio-taldeko kide izan zen: 1990eko hamarkadaren hasieran, Klerk-en Gobernuarekin eta beste alderdi politiko batzuekin eztabaidatu zuen, Hegoafrikako konstituzio berri bat idazteko eta apartheidaren amaieraren eta arraza anitzeko Hego Afrikaren arteko trantsizioa ziurtatzeko.
Diputatua izan zen hamar urtez, eta, ondoren, karitate- eta erlijio-lanetan aritu zen.

## Erreferentziak

* ↑ (Gaztelaniaz) «Genealogía de Ela GANDHI» Geneanet (Noiz kontsultatua: 2024-04-01).
* ↑ A Life Committed to Satyagraha: 2002 International Peace Award Recipient Ela Gandhi. Community of Christ..
* ↑ Ela Gandhi (July 01, 1940 - ). South African History Online..
* ↑ (Ingelesez) Hon. Ela Gandhi - Religions for Peace. 2020-10-13 (Noiz kontsultatua: 2024-04-01).

## Ikus, gainera

* Apartheidaren ondorioz debekuak jasandako pertsonen zerrenda

## Kanpo estekak

* Ela Gandhi. South African History online.
* «Ela Gandhi : "Avec Mandela, nous parlions souvent de Gandhi"» Le JDD 7 décembre 2013.
* Datuak: Q1324757
* Multimedia: Ela Gandhi / Q1324757
# El último verano

El último verano 2016ko Leire Apellaniz bilbotar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Filmak Miguel Ángel Rodríguezen istorioa azaltzen du, udan herri txikietan aire zabaleko proiekzioak egiten dituen proiekzionistarena hain zuzen ere.

## Erreferentziak

* ↑ (Gaztelaniaz) «El último verano» Goya Sariak.

## Kanpo estekak

* Datuak: Q26834116
# El último viaje de Robert Rylands

El último viaje de Robert Rylands, ingelesez Robert Rylands' Last Journey (euskaraz Robert Rylandsen azken bidaia), 1996ko Gracia Querejeta espainiarrak zuzendutako drama film bat da. Javier Marías espainiar idazlearen Todas las almas (1989) eleberrian oinarritua dago. Ben Cross, William Franklyn, Gary Piquer eta Cathy Underwood aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ingalaterra, Robert Rylands (William Franklyn) azken hamar urtez haren berririk izan ez den eta Oxfordera itzuli berri den 70 urte betetzear dagoen unibertsitateko irakasle eta arkeologo bat da. Gau oso batez poliziaren komisaldegian bere borondatezko lekukotasuna ematen igaroko du. Bere kontakizunak hainbat pertsonen arteko loturak ezarriko ditu: Jill ilegorria (Cathy Underwood), haren alaba Sue (Perdita Weeks), Ahira indiarra (Lalita Ahmed), Abraham Jones (Karl Collins) ikasle beltza, eta literatura ikastaro bat irakastera etorri den Juan Noguera espainiarra (Gary Piquer). Rylandsen adierazpenek Alfred Cromer-Blakerekin (Ben Cross) harreman intimoa eta iraunkorra duela agertaraziko du. Cromer-Blaken egunak jada amaitzear daudelako albisteak Robert Rylandsen azken bidaia bizipen emozional pertsonal batean bilakatuko dute.

## Aktoreak

* Ben Cross: Alfred Cromer
* William Franklyn: Robert Rylands
* Gary Piquer: Juan Noguera
* Cathy Underwood: Jill, Alfreden arreba
* Perdita Weeks: Sue, Jillen alaba
* Kenneth Colley: Archdale komisaria
* Lalita Ahmed: Ahira, Roberten etxezaina
* Karl Collins: Abraham, Juanen ikaslea
* Maurice Denham: Hume

## Kanpo estekak

* LGBTeei buruzko filmak (Ingelesez)
* Datuak: Q19953308
# Ela (erregea)

    Artikulu hau Bibliako erregari buruzkoa da; beste esanahietarako, ikus «ELA (argipena)».
Ela Israelgo laugarren erregea izan zen Biblitaren arabera. Hebreeraz אלה idazten da haren izena, transliteratua "'lh", eta hizkuntza batzuetan Elah idatzi ohi da. Bere historia Erregeen Lehen Liburuan dago jasota 16:8-11.
Baxa erregearen seme, labur gobernatu zuen Israelen 886 eta 885 urte bitartean. Zerbitzari zuen Zimri, guda-gurditeria erdiaren buruzagia, erregearen kontra oldartu zen, Ela hil eta bere errege-familia eta lagun guztiak hiltzeko agindu zuen.

## Erreferentziak

* ↑ «Biblia/1 Erregeak — Wikiteka» eu.wikisource.org (Noiz kontsultatua: 2021-09-09).
# Elotxelerriko geltokia

Elotxelerri edo Elotxelerri-Loiu Euskotrenen E3 lineari dagokion lurgaineko tren geralekua da, Loiu udalerriko Elotxelerri auzoan kokatuta dagoena. Bizkaiko Garraio Partzuergoaren 2. tarifa-gunearen barruan dago.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Bilbo-Lezama trenbidearen parte da.

## Sarbideak

2016an eta 2017an egindako lanen ondoren, geralekuak sarbide bakarra du, arrapala bidezkoa. Ordura arte eskailera bidezko beste sarbide bat ere bazegoen, baina geralekura sarbidea kontrolatzeko hura ezeztatzea erabaki zen.
* Molinaga bidea, 4

## Geltoki berria

2017an Bilboko metroaren 3. linea martxan jartzearekin batera, E3 linea Metro sarean integratu zen. Hala, Lezamatik Bilbora doazen trenak Metro sarearen barruan ibiltzen dira, Metro zerbitzua lortzeko maiztasunak tren hauek erabiltzen direla, besteak beste. Trenbide berri honetan ibiltzeko Euskotrenen 950 serieko tren unitateak erabiltzen dira. Tren unitate hauei egokitzeko eta geltokiari irisgarritasun neurriak gehitzeko, Euskal Trenbide Sareak geltokian eta bere inguruan eraberritze-lanak egin zituen 2016ko amaieran, 350.000 euroko aurrekontuarekin.
Hala, nasa luzatu zen, mugikortasun urriko pertsonentzako igarobidearen maldaren ehunekoa murriztu zen, eta eskailera bidezko sarbide zaharra ezabatu zen, erabiltzaileen kontrolerako. Bestalde, txartel-salmentarako makinak eta makina baliogabetzaileak jasotzen dituen eraikina, eta bi kristalezko markesina eraiki ziren.
Gainera, txartel-salmenta makina automatiko berriek mugikortasun urriko pertsonentzako irisgarritasun materian estandarrak betetzen dituzte, entzuteko desgaitasuna duten pertsonentzako T moduko bukle magnetikoa daukate, Braille serigrafiak interakzio elementu guztietan (botoiak, txarteldegiak, eta abar), eta itsumen eta ikusteko desgaitasun handia duten pertsonei egokitutako salmenta softwarea.

## Argazki galeria

* Geralekuaren ikuspegia 2017ko lanak gauzatu aurretik. Lan horietan ezeztatutako sarbide eta balioztatze-makina ikusgai da.
* Nasaren ikuspegia, 2017ko lanak gauzatu aurretik.

## Erreferentziak

* ↑ Euskal Trenbide Sarea. «Eusko Jaurlaritzak 9,5 milioi euro inbertituko ditu Txorierriko geltokiak Metroaren 3. lineara egokitzeko» (Noiz kontsultatua: 2017-01-18).
* ↑ Irekia. «Irekia - Euskotrenek salmenta automatikoko sistema ikusteko desgaitasuna duten pertsonentzako egokitu du» www.irekia.euskadi.eus (Noiz kontsultatua: 2018-09-04).

## Ikus, gainera

* Loiu
* E3 linea (Euskotren)
* Euskotren Trena
* Euskal Trenbide Sarea

## Kanpo estekak

* Euskotrenen webgunea
* Datuak: Q12256772
* Multimedia: Elotxelerri train station / Q12256772
# Eloxochitlán de Flores Magón (udalerria)

Eloxochitlán de Flores Magón Mexikoko udalerri bat da. Oaxaca estatuan kokatua dago. 2010ean 4.263 biztanle zituen 35,95 km²ko azaleran. Herriburua [[Eloxochitlán de Flores Magón (Eloxochitlán de Flores Magón)|Eloxochitlán de Flores Magón]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2651860
* Multimedia: Eloxochitlán de Flores Magón Municipality / Q2651860
# Eloy Legarra

Eloy Legarra (Iruñea, ? - ), euskal txirrindulari profesionala izan zen, 1925 eta 1930 artean profesionala izan zena. Bere ibilbidean hainbat garaipen lortu zituen.

## Palmaresa

1925
* Lizarrako Itzulia
1927
* Tafalla
1928
* Lizarrako Zirkuitua
* 3. Altsasuko Sarian

## Taldeak

* Sporting Ciclista Navarro - Osasuna (1925)
* Union Club Rotxapea (1926)
* Peña Sport (1927)
* Izarra Sport (1928)
* Independente (1929 – 1930)

## Erreferentziak

* ↑ www.urtekaria.com

## Kanpo estekak

* Datuak: Q8775097
# Eloy Suárez

Eloy Vicente Suárez Lamata (Tutera, 1962ko otsailaren 8a) espainiar politikaria da, Alderdi Popularrekoa. Zaragozako udaleko zinegotzia, 2011ko hauteskundeetan diputatu hautatu zuten.
* Datuak: Q27755620
* Multimedia: Eloy Suárez / Q27755620
# Eloy Velasco

Eloy Velasco Núñez (Bilbo, 1963ko urtarrilaren 2a) bizkaitar epailea da. Deustuko Unibertsitatean zuzenbidea ikasi eta 1987an hasi zen karrera judizialean. 2008an Espainiako Auzitegi Nazionalean sartu zen.
# Eloxochitlán (udalerria)

Eloxochitlán Mexikoko udalerri bat da. Hidalgo estatuan kokatua dago. 2010ean 2.800 biztanle zituen 238,48 km²ko azaleran. Herriburua [[Eloxochitlán (Eloxochitlán)|Eloxochitlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5264874
* Multimedia: Eloxochitlán Municipality / Q5264874
# Eloy (Arizona)

Eloy Arizonako hiri bat da. Pinal konderrian kokatua dago. 2010ean 16.631 biztanle zituen, 289,0 kilometro koadrotan banatuta.

## Ikus, gainera

* Pinal konderria

## Kanpo estekak

* Datuak: Q80072
* Multimedia: Eloy, Arizona / Q80072
# Esther Esparza

Esther Esparza Zabalegi, (Tafalla, 1963) nafar aktorea da, telebistan, zineman eta antzerkian lan egin duena.
1982 eta 1985 urte bitartean arte dramatiko ikasketak burutu zituen. 1985an Milanera joan zen Antzerki eta Mimo eskolan ikasketak egitera eta 1988an titulatu zen. Bikoizketa eta antzerkiarekin lotutako hainbat prestakuntza-ikastaro egin zituen. Ikasketak irratiko esatari lanekin tartekatu zituen. Irratian Antena 3 Radion, Cadena Serren edota Radio Vozen lan egin du.

## Lanak
### Zineman

* Mikelen heriotza (1984)
* Negua Lisboan (1990)
* Ione, igo zerura (1999)
* Algunas chicas doblan las piernas cuando hablan (2001)

### Telebistan

* El Señorío de Larrea (2000)
* Alquilados (2001)
* El comisario (2002)
* Hospital Central (2005)
* La que se avecina (2010-2012)

## Erreferentziak

* ↑ Euskadiko Filmategia. Esparza , Esther. .
* Datuak: Q27975956